I dag findes der også mange forskellige typer af jeans – også kaldet fits. Det vil sige hvilken pasform bukserne har. Der findes slim-fit, skinny-fit, tapered-fit, straight-fit jeans og som moden udvikler sig, kommer der nok flere til. Hos Libertie har vi valgt en pasform, der hedder slim-tapered fit til vores første par jeans. Det er altså et par bukser, der sidder til omkring benene uden at sidde stramt. Grunden til at vi har kunne vælge lige præcis dette fit, er netop fordi bukserne har elastiske fibre. Selvom bukserne sidder tæt, så føles de altså stadig meget behagelige at have på, og der er plads til at bevæge sig.